4. การประกอบธุรกิจ

4.1) ลักษณะของผลิตภัณฑ์และบริการ

ปัจจุบัน บริษัทฯ
ได้รับความไว้วางใจจากผู้ผลิตชั้นนำของโลกแต่งตั้งให้เป็นตัวแทนจำหน่ายสินค้าและบริการเป็นจำนวนมาก
เช่น Apple, APC, Acer, BlackBerry, EMC, HP, HTC, IBM, Lenovo, Motorola,
Philips, Samsung, Sandisk, Toshiba, Western Digital เป็นต้น และในปี 2555
บริษัทฯ ยังได้เป็นผู้แทนจำหน่ายสินค้าเพิ่มขึ้นอีกหลายรายการ เช่น LG และ Brother0
ทำให้บริษัทฯ เป็นผู้แทนจำหน่ายให้กับผู้ผลิตมากกว่า 70 รายในปี 2555

ซึ่งบริษัทฯ ได้แบ่งธุรกิจขายส่งอุปกรณ์คอมพิวเตอร์ อุปกรณ์ต่อพ่วง และอุปกรณ์สำนักงานอัตโนมัติต่าง
ๆ ตามประเภทสินค้าหลัก ๆ ได้ดังนี้

4.1.1) System

System คือกลุ่มสินค้าที่ประกอบด้วยคอมพิวเตอร์ทุกแบบตั้งแต่ Server, คอมพิวเตอร์ตั้งโต๊ะ,
คอมพิวเตอร์โน๊ตบุคและแท็บเล็ต, เครื่องแบบ hybrid (โน๊ตบุ๊ค+แท๊บเล็ต) ทั้งนี้ไม่รวม
smartphoneซึ่งบริษัทฯ จำหน่ายสินค้าจากผู้ผลิตทั้งหมด 10รายคือ 1) Acer 2) Apple 3)
Asus4) Fujitsu 5) HP6) IBM7)Lenovo 8) MSI9) Samsung 10) Toshiba

4.1.2) Peripheral

เป็นสินค้าต่อพ่วงและอุปกรณ์ต่าง ๆ ที่ไม่ใช่คอมพิวเตอร์และบริการต่าง ๆ เช่นวัสดุสิ้นเปลือง,
จอภาพ, Projector, Scanner, Printer, Hard Disk, Software, Memory,
Keyboard, Mouse, กระเป๋า, Network, ฯลฯ โดยบริษัทฯ จำหน่ายสินค้าจากผู้ผลิต หลายราย
เช่น 3Com, Avermedia, Axis, APC, Brocade, BlueTrek, Barkan, Commy, Cisco,
Case-Mate, Cheval, Double-Take, D-Link, EMC, Emerson, Fortinet, Golla,
Huawei, iGo, Infocus, IOMEGA, Imation, Juniper, Linksys, LG, Microsoft,
Nuforce, Norton, Nikon, OKI, Philips, Panasonic, PC-Tools, QNAP, Ricoh,
Radware, Symantec, Sandisk, Sanyo, Sangfor, Targus, VMware, Xerox,
Western Digital, ZTE, Zyxel

4.1.3) Smart Phone

โทรศัพท์มือถือแบบสมาร์ทโฟน โดยในปี 2555 บริษัทฯ จำหน่ายสินค้า สมาร์ทโฟน จากผู้ผลิต 6
รายคือ
1) Acer 2) Asus 3) BlackBerry 4) HTC 5) Motorola 6) Samsung

การดำเนินงานที่สำคัญในปี 2555

การจัดหาสินค้ามาจำหน่ายเพิ่มเติม
การคัดเลือกหาสินค้าที่มีคุณภาพสูง มีเทคโนโลยีที่ดีและราคาเหมาะสมมาจำหน่ายเพิ่มเติม
นับเป็นหนึ่งในภารกิจสำคัญของบริษัทฯ ที่ทำให้บริษัทฯ มีสินค้าหลากหลาย
ตรงกับความต้องการของลูกค้าซึ่งจะช่วยเพิ่มรายได้รวมของบริษัทฯ และช่วยให้บริษัทฯ
บรรลุเป้าหมายในการช่วยให้องค์กรและคนไทยมีประสิทธิภาพมากขึ้น
มีความรู้เพิ่มขึ้นผ่านการมีเทคโนโลยีที่ดี ในปีที่ผ่านมา บริษัทฯ
ได้เป็นผู้แทนจำหน่ายสินค้าเพิ่มเติมหลายรายการ โดยมีรายการที่สำคัญดังนี้

-   LG

LG เป็นผู้ผลิตอุปกรณ์เครื่องใช้ไฟฟ้าชั้นนำของโลก ได้แต่งตั้งให้บริษัทฯ
เป็นตัวแทนจำหน่ายสินค้าประเภท Smart TV, Monitor, Drive (ODD)
โดยได้เริ่มจำหน่ายสินค้า ในปลายปี 2555 เป็นต้นไป

-   Brother

Brother เป็นหนึ่งในผู้นำนวัตกรรมผลิตภัณฑ์เครื่องพิมพ์ ได้แต่งตั้งให้บริษัทฯ
เป็นตัวแทนจำหน่ายสินค้าประเภท เครื่องพิมพ์ วัสดุสิ้นเปลือง โดยได้เริ่มจำหน่ายสินค้า ในปลายปี
2555 เป็นต้นไป

การเปิดสำนักงานขายและบริการที่อุบลราชธานี

  เพื่อขยายธุรกิจต่างจังหวัด บริษัทฯ ได้เปิดสาขาอุบลราชธานีเพิ่มอีก 1 สาขาในปี 2555
  ทำให้ปัจจุบัน บริษัทฯ มีสาขาต่างจังหวัดทั้งสิ้น 6 สาขาเพื่อใช้เป็นสำนักงานขายและศูนย์บริการ
  :
  1) ภาคเหนือ : สาขาเชียงใหม่ 2) ภาคตะวันออกเฉียงเหนือ : สาขาขอนแก่น 3)
  ภาคตะวันออก : สาขาพัทยา 4) ภาคใต้ตอนบน : สาขาภูเก็ต 5) ภาคใต้ตอนล่าง :
  สาขาหาดใหญ่ และ 6) ภาคอีสาน : สาขาอุบลราชธานี

4.2) ภาวะของอุตสาหกรรมและการแข่งขัน

4.2.1) สภาพการแข่งขันในอุตสาหกรรม

บริษัท เอสไอเอส ดิสทริบิวชั่น (ประเทศไทย) จำกัด (มหาชน) ประกอบธุรกิจขายส่งคอมพิวเตอร์
ซอฟท์แวร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ ในประเทศไทย โดยบริษัทฯ
ก่อตั้งขึ้นเมื่อปี 2541 และในปี 2547 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย
ตลอดระยะเวลาที่ผ่านมา บริษัทฯ มีการเติบโตของรายได้รวมอย่างต่อเนื่องทุกปี โดยในปี 2555
บริษัทฯ มีรายได้รวมทั้งสิ้น 22,091 ล้านบาท ซึ่งถึงแม้ในปี 2555 บริษัทฯ จะมีรายได้รวมลดลง
2.7% แต่ก็เป็นการลดลงจากผู้ผลิตสมาร์ทโฟน 3 รายที่ไม่สามารถแข่งขันในตลาดสมาร์ทโฟนได้
โดยยอดขายของผู้ผลิตสมาร์ทโฟน 3 รายนี้ ลดลงจาก 8,270 ล้านบาทในปี 2554 มาเป็น 5,061
ล้านบาทในปี 2555 หรือลดลง 3,209 ล้านบาท ในขณะที่ยอดขายสินค้า IT ที่ไม่รวมสมาร์ทโฟน
จากผู้ผลิต 3 รายนี้เพิ่มขึ้น 17.9% ซึ่งแสดงถึงการเติบโตของอุตสาหกรรม IT
และศักยภาพในการแข่งขันของบริษัทฯ

[]

4.2.2) กลยุทธ์การแข่งขัน

กลยุทธ์ด้านสินค้า

บริษัทฯ
มีนโยบายที่จะเพิ่มประเภทสินค้าที่จะจัดจำหน่ายเพื่อให้ครอบคลุมความต้องการของลูกค้ามากขึ้น
ซึ่งจะทำให้บริษัทฯ สามารถเพิ่มยอดขายในลูกค้าเดิมได้ รวมทั้งการมีสินค้าหลายหลาย ทำให้บริษัทฯ
สามารถเป็นผู้จัดหาสินค้าหลักหรือเป็นผู้จัดหาสินค้าแต่เพียงผู้เดียวให้กับลูกค้าได้
และการมีสินค้าหลากหลายก็จะช่วยทำให้บริษัทฯ มีความน่าสนใจในมุมมองของลูกค้ามากขึ้น
มีลูกค้าใหม่เพิ่มขึ้น

บางส่วนของสินค้าใหม่ที่บริษัทฯ เป็นผู้แทนจำหน่ายในปี 2555 เช่น LG, Brother เป็นต้น

กลยุทธ์ด้านลูกค้า

บริษัทฯ มีนโยบายในการขยายลูกค้าให้ครอบคลุมผู้ประกอบธุรกิจคอมพิวเตอร์ทั่วประเทศ โดยบริษัทฯ
มีลูกค้าที่ซื้อสินค้าในแต่ละเดือนประมาณ 2,500 ราย

กลยุทธ์ด้านอื่นๆ

การปรับโครงสร้างพื้นฐาน

ปี 2554 ต่อเนื่องมาถึงปี 2555 บริษัทฯ มีการปรับปรุงโครงสร้างพื้นฐานสำคัญ 4 ด้านคือ 1) การ
upgrade และติดตั้งระบบ SAP ใหม่ จากรุ่น 4.6C มาเป็นรุ่น ECC6
พร้อมทั้งปรับการใช้งานเพิ่มเติม ซึ่งการปรับปรุง SAP
นี้เป็นโครงการต่อเนื่องที่จะต้องดำเนินการไปอีกหลายปี 2) การย้ายและขยายคลังสินค้า จาก
4000 ตารางเมตรเป็น 10,000 ตารางเมตร โดยเมื่อขยายคลังสินค้าแล้ว
ก็จะต้องมีการลงทุนเครื่องมืออื่น ๆ และปรับการทำงานเพิ่มให้เหมาะสมกับคลังสินค้าที่มีพื้นที่มากขึ้น
3) การย้ายและขยายสำนักงานใหญ่จาก 1,800 ตารางเมตรเป็น 3,300 ตารางเมตร และ 4)
การขยายสาขาต่างจังหวัดเพิ่มจาก 2 สาขาเป็น 6 สาขา ซึ่งการขยายโครงสร้างพื้นฐานนี้
แม้ในช่วงแรกจะมีค่าใช้จ่ายที่เพิ่มขึ้น แต่ในระยะยาวแล้ว จะเป็นพื้นฐานที่ทำให้บริษัทฯ
สามารถขยายธุรกิจได้อย่างต่อเนื่องต่อไป

การบริหารงานแบบ Business Unit

นอกเหนือจากการปรับปรุงโครงสร้างพื้นฐานแล้ว ในปี 2555 บริษัทฯ
ได้ทดลองปรับการบริหารงานใหม่ในลักษณะ Business Unit ที่มีการแบ่งธุรกิจออกเป็นส่วนย่อยลง
ในลักษณะเหมือนกับบริษัทฯ ย่อย โดยแยกตามประเภทสินค้าและบริการที่แตกต่างกัน
โดยแบ่งออกเป็น 6 Business Unit ที่มีความแตกต่างกันหลายด้าน ดังนี้

  ------------ ------------------ ---------------------------------------- ----------------
  Business     ตัวอย่างสินค้า         เน้นด้าน                                   ช่องทาง
  Unit                                                                     

  Commercial   APC, HP, IBM,      ประสิทธิภาพ, การลดต้นทุน, ความรวดเร็ว,        Corporate
  BU           Infocus, Lenovo,   การปรับปรุงขั้นตอนการทำงาน,                  Reseller, System
               OKI, Ricoh, Xerox  การหาแหล่งเงินทุนให้ลูกค้า                     Integrator

  Consumer BU  Acer, Asus,        ประสิทธิภาพ, การลดต้นทุน, ความรวดเร็ว,        IT Retailer
               Brother, HP,       การปรับปรุงขั้นตอนการทำงาน                   
               Samsung, Toshiba,                                           
               Zyxel                                                       

  Phone BU     Acer, Asus,        ประสิทธิภาพ, การลดต้นทุน, ความรวดเร็ว,        Phone Retailer
               BlackBerry, HTC,   การปรับปรุงขั้นตอนการทำงาน                   
               Samsung, Sharp,                                             
               ZTE                                                         

  Value Added  Brocade, EMC, HP,  การขายทั้งระบบ,                            Selected
  Commercial   Juniper, Symantec, การมีพนักงานขายที่มีความรู้ไปเข้าไปช่วยลูกค้าขาย,   Corporate
  BU           VMware             การให้บริการด้านเทคนิคหลังการขาย              Resellers,
                                                                           System
                                                                           Integrator

  Value Added  iGo, Norton,       การจัดแสดงสินค้า, การหาพนักงานเข้าไปช่วยขาย,   Selected IT
  Consumer BU  Nikon, Olympus,    การดูแลสต็อคสินค้าให้ลูกค้า                     Retailer
               Sandisk, Targus                                             

  Apple BU     iMac, Macbook,     การจัดแสดงสินค้า, การหาพนักงานเข้าไปช่วยขาย,   Apple Authorized
               iPod, iPad         การดูแลสต็อคสินค้าให้ลูกค้า                     Reseller
  ------------ ------------------ ---------------------------------------- ----------------

ในปี 2556 สำหรับ Phone Business Unit บริษัทฯ ได้เป็นตัวแทนผู้ผลิตสมาร์ทโฟนเพิ่มขึ้น
โดยจะเน้นสินค้าที่มีราคาไม่สูง เพื่อจับตลาดใหม่ โดยในไตรมาสแรกของปี 2556
ได้เริ่มจำหน่ายสมาร์ทโฟนจาก ZTE และ Sharp แล้ว ในราคาขั้นต้นที่ 4,900 บาท นอกจากนี้
ในปี 2556 บริษัทฯ จะเพิ่ม Consumer Electronic Business Unit
เพื่อเริ่มจำหน่ายสินค้ากลุ่มอื่น ๆ ที่ไม่ใช่ IT เพิ่ม เช่น Smart TV และ Digital Music
โดยบริษัทฯ กำลังอยู่ในระหว่างการหาสินค้าที่เหมาะสม โดยกลุ่ม Consumer Electronic นี้
จะเน้นช่องทางใหม่สองช่องทางคือช่องทางขายเครื่องใช้ไฟฟ้าและช่องทางขายเครื่องเสียงระดับบน

นอกเหนือจากการปรับปรุงโครงสร้างพื้นฐานตามที่กล่าวมาแล้ว จากการพัฒนาอย่างต่อเนื่อง บริษัทฯ
มีโครงสร้างพื้นฐานที่แข็งแรงในหลายด้าน ช่วยสร้างสถานภาพและทำให้บริษัทฯ
สามารถแข่งขันได้ดีขึ้นในอนาคตดังนี้

การมีเครือข่ายที่กว้างขวาง

บริษัทฯ มีเครือข่ายลูกค้าที่กว้าง โดยในปี 2555 บริษัทฯ จำหน่ายสินค้าให้ลูกค้าทั้งสิ้นมากกว่า
5,000 รายซึ่งการมีฐานลูกค้าที่ซื้อสินค้าจากบริษัทฯ เป็นประจำอยู่จำนวนมากนี้ ทำให้บริษัทฯ
มีความมั่นคงของยอดขาย และเป็นรากฐานสำคัญที่ทำให้บริษัทฯ
สามารถขยายธุรกิจเพิ่มเติมได้ง่ายด้วยการจัดหาสินค้าเพิ่มเติมมาจำหน่ายให้กับฐานลูกค้าที่ซื้อสินค้าเป็นประจำกับบริษัทฯ
อยู่แล้ว

การมีสินค้าจำหน่ายจำนวนมาก

บริษัทฯ ได้รับความไว้วางใจจากผู้ผลิตชั้นนำระดับโลกให้เป็นผู้แทนจำหน่ายสินค้ากว่า 70 ราย
พร้อมทั้งบริษัทฯ ได้รับการติดต่อเพิ่มเติมจากผู้ผลิตอีกหลายราย เพื่อให้เป็นผู้แทนจำหน่ายสินค้า
ซึ่งการมีสินค้าที่หลากหลายนี้ ทำให้บริษัทฯ สามารถจัดหาสินค้ามาป้อนให้กับลูกค้าได้อย่างต่อเนื่อง

ในปี 2556 บริษัทฯ จะจัดตั้ง Consumer Electronic Busines Unit เพิ่ม
เพื่อทดลองตลาดด้านสินค้ากลุ่ม Consumer Electronic ซึ่งจะเริ่มต้นด้วยสินค้ากลุ่ม Smart TV
และระบบ Digital Music ที่เชื่อว่าจะได้รับความนิยมเพิ่มมากขึ้น และระบบดังกล่าว
ที่ต้องเชื่อมต่อกับ network ทำให้บริษัทฯ
สามารถใช้ช่องทางที่มีอยู่แล้วในการจำหน่ายสินค้ากลุ่มนี้ได้ง่ายขึ้น หรือสามารถขายสินค้าเป็น
solution เข้าไปในช่องทาง Consumer Electronic โดยมีข้อได้เปรียบมากขึ้น

ระบบงานและวัฒนธรรมองค์กร

บริษัทฯ มีการพัฒนาระบบงานที่มีประสิทธิภาพและมีการปรับปรุงอย่างต่อเนื่อง
มีการลงทุนในระบบงานที่ช่วยเพิ่มประสิทธิภาพในการทำงาน เช่นระบบ ERP ของ SAP, ระบบ
electronic workflow ของ Lotus Notes, ระบบ Call Center ของ Avaya, ระบบ
e-learning ของ IBM ซึ่งช่วยทำให้พนักงานสามารถทำงานได้อย่างเป็นระบบและมีประสิทธิภาพ
พร้อมกันนี้ บริษัทฯ ได้มีการพัฒนาวัฒนธรรมองค์กรให้เป็นองค์กรที่เน้นการเรียนรู้
มีการปรับปรุงประสิทธิภาพตลอดเวลา ทำให้บริษัทฯ
ยังคงความสามารถในการแข่งขันและสามารถปรับเปลี่ยนองค์กรให้สอดคล้องกับการเปลี่ยนแปลงภายนอกได้อย่างรวดเร็ว

การให้ความสำคัญในการกำกับดูแลกิจการ

บริษัทฯ ให้ความสำคัญและมีการดำเนินการตามแนวทางกำกับกิจการที่ดีใน 5 แนวทาง อันได้แก่ 1)
สิทธิของผู้ถือหุ้น 2) การปฏิบัติต่อผู้ถือหุ้นอย่างเท่าเทียมกัน 3)
การคำนึงถึงบทบาทของผู้มีส่วนได้เสีย 4) การเปิดเผยข้อมูลและความโปร่งใส 5)
ความรับผิดชอบของคณะกรรมการซึ่งจากการสำรวจตามโครงการสำรวจการกำกับดูแลกิจการบริษัทจดทะเบียนที่สมาคมส่งเสริมสถาบันกรรมการบริษัทไทยจัดทำขึ้น
บริษัทฯ ได้รับการประเมินอยู่ในเกณฑ์ “ดีเลิศ” ตั้งแต่ปี 2552 ต่อเนื่องมาถึงปี 2555
ซึ่งเป็นระดับสูงสุด ซึ่งแสดงให้เห็นถึงการให้ความสำคัญในการกำกับดูแลกิจการที่จะทำให้บริษัทฯ
สามารถเติบโตได้อย่างมั่นคง

การมีพนักงานที่มีคุณภาพ

บริษัทฯ มีชื่อเสียงด้านการมีพนักงานที่มีคุณภาพ ซึ่งพนักงานของบริษัทฯ
มักจะเป็นที่ต้องการของผู้ผลิตและคู่แข่งอยู่เสมอ บริษัทฯ
มีกระบวนการที่ดีในด้านพนักงานตั้งแต่การคัดเลือกรับพนักงานที่มีการทดสอบความรู้
การคัดเลือกผู้สมัครที่มีผลการเรียนที่ดี การสัมภาษณ์ การตรวจสอบข้อมูลของผู้สมัครจากแหล่งอื่น ๆ,
การฝึกอบรมพนักงานอย่างต่อเนื่อง, การมีนโยบายผลตอบแทนที่สอดคล้องกับเป้าหมายบริษัทฯ ,
การจัดหาเครื่องมือในการทำงานที่ดีให้พนักงาน, การให้โอกาสในการทำงานและการเติบโต,
นโยบายที่เป็นธรรมต่อทุกฝ่าย, การให้พนักงานมีส่วนร่วมในการตัดสินใจต่าง ๆ,
การเปิดเผยข้อมูลให้พนักงานทราบข้อเท็จจริง การสื่อสารภายในที่เปิดกว้าง ฯลฯ
ซึ่งการสะสมสิ่งเหล่านี้มาเป็นเวลานาน ทำให้บริษัทฯ มีพนักงานส่วนใหญ่ที่มีคุณภาพและทุ่มเท
เป็นทรัพยากรที่สำคัญของบริษัทฯ ในการพัฒนาให้บริษัทฯ ก้าวหน้าต่อไป

4.2.3) กลุ่มลูกค้าเป้าหมาย การจำหน่าย และช่องทางการจำหน่าย

บริษัทฯ ทำหน้าที่เสมือนเป็นตัวกลางระหว่างผู้ผลิตและกลุ่มลูกค้าที่ทำธุรกิจคอมพิวเตอร์ โดยบริษัทฯ
เป็นผู้แทนจำหน่ายให้กับผู้ผลิตจำนวนมากว่า 70 รายและจำหน่ายสินค้าให้กับลูกค้าเป้าหมาย
ซึ่งเป็นกลุ่มลูกค้าที่ทำธุรกิจคอมพิวเตอร์มากกว่า 5,000 ราย ในปี 2555 บริษัทฯ
ได้จัดกลุ่มลูกค้าตามลักษณะของสินค้า โดยแบ่งออกเป็น 6 กลุ่มดังนี้

  ------------ ------------------------------------------------------------ ------------------------ ------------------------------------
  BU           ลักษณะสินค้า                                                    ลูกค้า                     ช่องทางจำหน่ายหลัก

  Consumer     สินค้า IT สำหรับใช้ส่วนตัว ใช้ในครัวเรือนและเป็นสินค้าที่ผู้ใช้คุ้นเคยแล้ว เช่น   ผู้บริโภคทั่วไป               ร้านค้าปลีก IT ต่าง ๆ
               PC ทั้งแบบตั้งโต๊ะ (consumer desktop) และแบบโน๊ตบุ๊ค (consumer                                
               notebook), แท็บเล็ต, เครื่องพิมพ์, home networking                                          

  Commercial   สินค้า IT สำหรับใช้ในองค์กรที่ผู้ใช้คุ้นเคยแล้ว เช่น Server/Storage,       องค์กรต่าง ๆ               บริษัทจำหน่ายสินค้า IT ให้กับองค์กร
               Commercial Desktop, Commercial Notebook, Network Printer     ทั้งภาคเอกชนและภาคราชการ   
               และอื่น ๆ                                                                               

  Value Added  สินค้า IT และอุปกรณ์ต่อพ่วงสำหรับใช้ในครัวเรือนที่ผู้ใช้ยังไม่คุ้นเคย           ผู้บริโภคทั่วไป               คัดเลือกลูกค้าบางรายจากร้านค้าปลีก IT ต่าง ๆ
  Consumer     เช่นเป็นสินค้าประเภทใหม่, สินค้าที่มีผู้ใช้เฉพาะกลุ่ม,                                               โดยเลือกร้านที่สนใจจำหน่ายสินค้าประเภทใหม่ ๆ
               สินค้าที่มีคุณสมบัติพิเศษหรือสินค้าที่มีความยุ่งยากในการใช้งาน                                          หรือสินค้าที่ตลาดยังไม่ใหญ่มากนัก
               ต้องมีการแนะนำสินค้าเพิ่มเติม                                                                
               ต้องลงทุนด้านการตลาดเพิ่มขึ้นกว่าสินค้าทั่วไป,ต้องลงทุนด้านการจัดแสดงสินค้า,                            
               มีสินค้าให้ลูกค้าทดลองใช้ ฯลฯ                                                                

  Value Added  สินค้า IT สำหรับใช้ในองค์กรขนาดใหญ่ ซึ่งยังมีความยุ่งยากในการใช้งานเช่น    องค์กรขนาดใหญ๋             บริษัทฯ ที่จำหน่ายสินค้า IT
  Commercial   Enterprise Storage, Enterprise Security,                     ทั้งเอกชนและราชการ         ให้กับองค์กรขนาดใหญ่ และเข้นการขายเป็นระบบ
               ระบบสำรองข้อมูลขนาดใหญ่ ซึ่งสินค้าเหล่านี้ ต้องการผู้ขายที่มีความรู้                                    
               สามารถให้คำแนะนำสินค้าได้ รวมถึงช่วยออกแบบระบบ                                              
               บางกรณีต้องให้ลูกค้าทดลองใช้ ฯลฯ                                                            

  Apple        สินค้าจากบริษัท Apple เช่น iPad, iPod, Mac Book, iMac             ผู้บริโภคทั่วไป               ร้านค้าปลีกที่ได้รับการแต่งตั้งจาก Apple
  Business                                                                                           
  Unit                                                                                               

  Phone        สินค้าพวก Smart Phone ต่าง ๆ                                    ผู้บริโภคทั่วไป               ร้านค้าปลีกโทรศัพท์มือถือ
  Business                                                                                           
  Unit                                                                                               
  ------------ ------------------------------------------------------------ ------------------------ ------------------------------------

4.3) การจัดหาผลิตภัณฑ์หรือบริการ

สินค้าทั้งหมดของบริษัทฯ จะอยู่ในรูปของสินค้าสำเร็จรูป
ซึ่งส่วนใหญ่จะถูกสั่งซื้อผ่านผู้ผลิตสินค้าโดยตรง โดยอาจสั่งซื้อผ่านสาขาของผู้ผลิตในประเทศไทย
หรือสั่งซื้อไปยังผู้ผลิตในต่างประเทศโดยไม่ผ่านบริษัทในเครือ บริษัทฯ
มียอดสั่งซื้อสินค้าผ่านผู้ผลิตโดยตรงคิดเป็นมูลค่ามากกว่าร้อยละ 99 ของยอดสั่งซื้อของบริษัทฯ
ส่วนที่เหลือจะเป็นการสั่งซื้อผ่านตัวแทนจำหน่ายหลักของสินค้านั้นๆ หรือบริษัทในเครือ
โดยมีสัดส่วนการซื้อสินค้าในประเทศและต่างประเทศในปี 2555

เป็นอัตราร้อยละ 0 : 30

สำหรับการต่อสัญญาเป็นตัวแทนจำหน่ายจะมีการต่อเป็นปีต่อปี และประมาณครึ่งหนึ่งจะต่อแบบอัตโนมัติ

ผลกระทบต่อสิ่งแวดล้อม

-ไม่มี-

4.4) งานที่ยังไม่ได้ส่งมอบ

-ไม่มี-